Bulgaria a ridicat toate restricțiile pentru cetățenii români. Ordinul ministrului bulgar al Sănătății.
Românii pot intra în Bulgaria fără test PCR sau certificat de vaccinare. Măsura a intrat în vigoare joi, 27 mai 2021. Anunțul a fost făcut de ministrul bulgar al Sănătății.
Radio Bulgaria a citat, joi, un ordin al ministrului bulgar al Sănătății, Stoicio Kaţarov, potrivit căruia, începând de astăzi, românii pot intra în Bulgaria fără să fie nevoiți să prezinte un test RT-PCR negativ, test antigen, certificat de vaccinare sau un document care să ateste că au trecut prin boală.Însă, Guvernul de la Sofia a păstrat interdicția de intrare pentru cetățenii din alte țări, considerate de risc, cum ar fi India, Bangladesh, Nepal, Myanmar, Bhutan, Sri Lanka, Pakistan, Maldives, Brazilia și alte țări din Africa.Interdicţia nu li se aplică, însă, cetăţenilor bulgari, rezidenţilor permanenţi sau deţinătorilor de permise de şedere pe termen lung şi nici membrilor lor de familie. Aceștia din urmă vor fi obligaţi să intre zece zile în carantină după sosirea în Bulgaria, se menţionează în ordinul ministerial.